ddrg/super_eurlex huggingface dataset:
DA Den Europæiske Unions Tidende C 193/31

Sag anlagt den 23. juni 2009 — Cesea Group mod KHIM — Mangini & C. (mangiami)

(Sag T-250/09)

2009/C 193/49

Stævningen er affattet på italiensk

Parter

Sagsøger: Cesea Group Srl (Rom, Italien) (ved avvocati D. De Simone og D. Demarinis samt Rechtsanwalt J. Wrede)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Mangini & C. Srl (Sestri Levante, Italien)

Sagsøgerens påstande

— Cesea Group Srl har nedlagt påstand om, at afgørelsen truffet af Andet Appelkammer ved Harmoniseringskontoret den 20. april 2009, og meddelt den 24. april 2009, hvorved appelkammeret afviste klage nr. R 982/2008-2, der blev indgivet efter ugyldighedssag nr. 2063 C, indledt af selskabet Mangini & C. Srl., annulleres eller subsidiært ændres og begrænses i overensstemmelse med anbringenderne.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Figurmærket, som indeholder ordet »mangiami« (ansøgning nr. 3 113 933) for varer i klasse 29, 30 og 32.

Indehaver af EF-varemærket: Cesea Group Srl.

Indgiveren af begæringen om, at EF-varemærket erklæres ugyldigt: Mangini & C. Srl.

Varemærkerettigheder påberåbt af indgiveren af ugyldighedsbegæringen: Italiensk registrering nr. 819 926 af ordmærket »MANGINI« for varer og tjenesteydelser i klasse 30 og 42, det italienske figurmærke nr. 668 388, som indeholder ordet »Mangini« for varer og tjenesteydelser i klasse 30 og 42, det italienske figurmærke nr. 648 507, som indeholder ordet »Mangini« for varer i klasse 30, international registrering nr. 738 072 af ordmærket »MANGINI« for varer og tjenesteydelser i klasse 30 og 42, ordmærket »MANGINI«, som er vitterlig kendt i Italien i den i artikel 6b i Pariserkonventionen angivne betydning for »fremstilling af bagværk, konfekturevarer, kaffe, is og sukkervarer i almindelighed, barer, cafeterier, catering«, og handelsbetegnelsen »MANGINI«, der er almindeligt erhvervsmæssigt anvendt i Italien for »fremstilling af bagværk, konfekturevarer, kaffe, is og sukkervarer i almindelighed, barer, cafeterier, catering«.

Annullationsafdelingens afgørelse: Afslag på begæringen om ugyldighed.

Appelkammerets afgørelse: Annullation af den anfægtede afgørelse og delvis medhold i begæringen om erklæring af ugyldighed.

Søgsmålsgrunde:

— Tilsidesættelse af regel 40, stk. 6, i forordning (EF) nr. 2868/95 af 13. december 1995 om gennemførelsesbestemmelser til Rådets forordning nr. 40/94 om EF-varemærker (1), idet appelkammeret støttede afgørelsen på en undersøgelse af dokumenter, som ikke blev forelagt Annullationsafdelingen, selv om der er tale om dokumenter, der ikke var adgang til, og som ikke blev fremlagt inden for den af Annullationsafdelingen fastsatte frist.

— Afgørelsen om ugyldighed vedrørende varerne i klasse 29, som ikke er omfattet af Mangini & C. Srl’s internationale varemærke, samt vedrørende varerne i klasse 30, der ikke er sammenlignelige med bolsjer, er retsstridig.

(1) EFT L 303 af 15.12.1995, s. 1.
—

Der nedlægges en særlig påstand om, at Kommissionen tilpligtes at betale appellanten et beløb på 4 747,29 eller det større eller mindre beløb, som Domstolen finder rimeligt og retfærdigt, med tillæg af renter med virkning fra den 7. november 2007 med 10 % årligt og med renters rente, eller med den rente, som Domstolen finder rimelig.
—

Der foreligger en tilsidesættelse af artikel 32 og 39 i Rådets forordning (EF) nr. 1260/1999 af 21. juni 1999 om vedtagelse af generelle bestemmelser for strukturfondene (2), for så vidt som Kommissionen har nedsat betalingen af de udgifter, der er afholdt i forbindelse med foranstaltning 1.7 i »afventning af afgørelsen i sag T-99/99«, og et annullationssøgsmål til prøvelse af de tidligere beslutninger i betalingsproceduren ikke nævnes blandt de konkrete tilfælde for nedsættelse af de i henhold til de i ovennævnte artikler fastsatte strukturelle betalinger.
—

Det fastslås i henhold til artikel 288 EF, at delegationen og Kommissionen har pådraget sig erstatningsansvar uden for kontrakt over for sagsøgeren, og de tilpligtes in solidum at betale sagsøgeren erstatning for den påførte skade med et beløb på 1 mio. EUR.
DA Den Europæiske Unions Tidende C 220/35

Appel iværksat den 6. juli 2009 af Kommissionen for De Europæiske Fællesskaber til prøvelse af dom afsagt den 28. april 2009 af Personaleretten i de forenede sager F-5/05, Violetti m.fl. mod Kommissionen, og F-7/05, Schmit mod Kommissionen

(Sag T-261/09 P)

2009/C 220/75

Processprog: fransk

Parter

Appellant: Kommissionen for De Europæiske Fællesskaber (ved J. Currall og J.-P. Keppenne, som befuldmægtigede)

De andre parter i appelsagen: Antonello Violetti (Cittiglio, Italien), Nadine Schmit (Ispra, Italien), Rådet for Den Europæiske Union, Anna Bassi Perucchini (Reno di Leggiuno, Italien), Marco Basso (Varano Borghi, Italien), Ernesto Brognieri (Barasso, Italien), Sergio Brusorio (Sesto Calende, Italien), Natale Cao (Ispra), Renato Cazzaniga (Ispra), Elvidio Flammini (Varese, Italien), Luigi Magistri (Ispra), Reginella Molinari Canale (Ispra), Giuseppe Morelli (Besozzo, Italien), Nadia Valentini (Varese) og Giuseppe Zara (Ispra)

Appellantens påstande

— Personalerettens dom af 28. april 2009 i de forenede sager F-5/05 og F-7/05, Violetti m.fl. mod Kommissionen, ophæves, for så vidt som det i denne dom bestemmes, at søgsmålene med påstand om annullation af OLAF’s beslutning om fremsendelse af oplysninger til de italienske myndigheder kunne antages til realitetsbehandling.

— Retten i Første Instans træffer selv afgørelse i de foreliggende sager og afviser i den forbindelse sagsøgernes annullationssøgsmål.

— Sagsøgerne tilpligtes at betale sagens omkostninger, herunder omkostningerne vedrørende sagerne for Personaleretten.

Anbringender og væsentligste argumenter

Kommissionen har ved denne appel nedlagt påstand om ophævelse af Personalerettens dom af 28. april 2009 i de forenende sager F-5/05 og F-7/05, Violetti m.fl. mod Kommissionen, hvorved Personaleretten annullerede beslutningen truffet af Det Europæiske Kontor for Bekæmpelse af Svig (OLAF) om fremsendelse af oplysninger vedrørende sagsøgerne i første instans til de italienske retslige myndigheder samt pålagde Kommissionen at udbetale et beløb på 3 000 EUR til hver af sagsøgerne i skadeserstatning.

Kommissionen har til støtte for appellen gjort et enkelt anbringende gældende om en tilsidesættelse af artikel 90a i vedtægten for tjenestemænd i De Europæiske Fællesskaber, for så vidt som Personaleretten har tilsidesat fællesskabsretten og har begået en begrundelsesfejl ved at se bort fra den faste retspraksis, hvorefter forberedende foranstaltninger som OLAF’s indledning af en undersøgelse, OLAF’s endelige rapport og indledningen af en disciplinærsag ikke er bebyrdende foranstaltninger. Kommissionen har gjort gældende, at denne retspraksis kan overføres på tjenestemandsvedtægtens artikel 90a vedrørende muligheden for at indgive en klage over OLAF’s foranstaltninger.
DA Den Europæiske Unions Tidende C 220/37

Sag anlagt den 10. juli 2009 — Pineapple Trademarks mod KHIM — Dalmau Salmons (KUSTOM)

(Sag T-272/09)

2009/C 220/79

Stævningen er affattet på engelsk

Parter

Sagsøger: Pineapple Trademarks Pty Ltd (Burleigh Heads, Australien) (ved barrister N. Saunders)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Angel Custodio Dalmau Salmons (Barcelona, Spanien)

Sagsøgerens påstande

— Afgørelse truffet den 5. marts 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 383/2008-1) annulleres, og ansøgningen om EF-varemærket hjemvises til Harmoniseringskontoret med henblik på videre behandling.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Pineapple Trademarks Pty Ltd

Det omhandlede EF-varemærke: Ordmærket »KUSTOM« for varer i klasse 18, 25 og 28

Indehaver af det i indsigelsessagen påberåbte varemærke eller tegn: Angel Custodio Dalmau Salmons

Det i indsigelsessagen påberåbte varemærke eller tegn: EF-varemærkeregistrering af ordmærket »CUSTO« for varer i klasse 18 og 25

Indsigelsesafdelingens afgørelse: Medhold i indsigelsen vedrørende alle de omhandlede varer

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 207/2009, da appelkammeret fejlagtigt fastslog, at der består en risiko for forveksling mellem de pågældende varemærker, samt tilsidesættelse af sagsøgerens ret til at blive hørt, idet appelkammeret foretog konstateringer vedrørende fonetiske og begrebsmæssige ligheder mellem de pågældende varemærker, hvilket sagsøgeren ikke fik lejlighed til at fremsætte sine bemærkninger til, og hvilket ikke blev understøttet af relevante beviser.
—

om en tilsidesættelse af princippet om ugrundet berigelse. Den fulde tilbagebetaling af det beløb, der er krævet af Kommissionen, vil have til følge, at Kommissionen opnår en ugrundet berigelse, idet den råder over arbejdet og studierne, der er udført af sagsøgeren, uden at sagsøgeren har modtaget betaling for udførelsen heraf
DA Den Europæiske Unions Tidende C 220/38

Sag anlagt den 16. juli 2009 — Sepracor Pharmaceuticals (Irland) mod Kommissionen

(Sag T-275/09)

2009/C 220/81

Processprog: engelsk

Parter

Sagsøger: Sepracor Pharmaceuticals (Irland) Ltd (Dublin, Irland) (ved solicitor I. Dodds-Smith, D. Anderson, QC, og barrister J. Stratford)

Sagsøgt: Kommissionen for De Europæiske Fællesskaber

Sagsøgerens påstande

— Den anfægtede beslutning annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Ved dette søgsmål har sagsøgeren i henhold til artikel 230 EF nedlagt påstand om annullation af Kommissionens beslutning, hvorved Kommissionen, idet den bekræftede udtalelsen afgivet af Udvalget for Humanmedicinske Lægemidler under Det Europæiske Lægemiddelagentur (EMEA), udstedte tilladelsen til markedsføring af sagsøgerens produkt »Lunivia«, men fandt, at den »eszopiclon«, der var indeholdt heri, ikke udgjorde et nyt aktivt stof som omhandlet i artikel 3, stk. 2, litra a), i forordning nr. 726/2004 (1).

Sagsøgeren gør to anbringender gældende til støtte for søgsmålet.

Sagsøgeren har for det første gjort gældende, at sagsøgte ikke anvendte det korrekte kriterium for et nyt aktivt stof i strid med lovgivningen, især artikel 10, stk. 2, litra b), i direktiv 2001/83 (2) og samme direktivs bilag I, del II, kapitel III samt de gældende retningslinjer, som f.eks. vejledningen for ansøgere, navnlig bind 2A og bind 3. Sagsøgeren har endvidere gjort gældende, at den fremgangsmåde, som sagsøgte i den anfægtede beslutning har valgt med hensyn til betingelsen for at kvalificere et nyt aktivt stof, strider mod genstanden for og formålet med den retlige ordning, der ikke fastlægges på grundlag af begreber som »merværdi« eller relativ virkning, men på grundlag af absolutte normer om kvalitet, sikkerhed og virkning.

Sagsøgeren har for det andet gjort gældende, at sagsøgte har tilsidesat sagsøgerens væsentlige processuelle rettigheder, idet EMEA modtog og tog hensyn til indsigelser fra tredjemand, uden at underrette sagsøgeren herom eller give selskabet mulighed for at tage stilling hertil.

(1) Europa-Parlamentets og Rådets forordning (EF) nr. 726/2004 af 31.3.2004 om fastlæggelse af fællesskabsprocedurer for godkendelse og overvågning af human- og veterinærmedicinske lægemidler og om oprettelse af et europæisk lægemiddelagentur (EUT L 136, s. 1).

(2) Europa-Parlamentets og Rådets direktiv 2001/83/EF af 6.11.2001 om oprettelse af en fællesskabskodeks for humanmedicinske lægemidler (EFT L 311, s. 67).
DA Den Europæiske Unions Tidende C 220/34

Sag anlagt den 2. juli 2009 — AECOPS mod Kommissionen

(Sag T-257/09)

2009/C 220/72

Processprog: portugisisk

Parter

Sagsøger: Associação de Empresas de Construção, Obras Públicas e Serviços (Aecops) (Lissabon, Portugal) (ved advogados J.L. da Cruz Vilaça og L. Pinto Monteiro)

Sagsøgt: Kommissionen for De Europæiske Fællesskaber

Sagsøgerens påstande

— Kommissionen for De Europæiske Fællesskabers beslutning af 22. juni 2005 vedrørende sag nr. 890 979 P3, som nedsætter det tilskud, der blev godkendt ved beslutning C(89) 0570 af 22. marts 1989, til 426 070 PTE, og kræver tilbagesøgning af 1 591 128 PTE, annulleres.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Der foreligger en tilsidesættelse af retten til at blive hørt: Sagsøgeren fik ikke mulighed for at fremsætte bemærkninger inden vedtagelsen af en endelig beslutning om nedsættelse af en finansiel støtte, hvilket udgør tilsidesættelse af en væsentlig formforskrift, hvis overtrædelse indebærer, at den pågældende beslutning må annulleres.

Der foreligger en tilsidesættelse af retssikkerhedsprincippet på grund af forældelse af forfølgelsen og ekstrem lang tid til at vedtage en beslutning.

Der foreligger en tilsidesættelse af begrundelsespligten: Den anfægtede beslutning angiver ikke — end ikke summarisk — grundene til nedsættelsen af støtten.
DA Den Europæiske Unions Tidende C 220/42

Sag anlagt den 27. juli 2009 — Carrols mod KHIM — Cambettola (Pollo Tropical CHICKEN ON THE GRILL)

(Sag T-291/09)

2009/C 220/87

Stævningen er affattet på spansk

Parter

Sagsøger: Carrols Corp. (New York, USA) (ved abogado I. Temiño Ceniceros)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Giulio Gambettola (Los Realejos, Spanien)

Sagsøgerens påstande

— Søgsmålet og dets bilag antages til realitetsbehandling.

— Appelkammerets afgørelse annulleres, for så vidt den henviser til ugyldighedsgrundene i artikel 52, stk. 1, litra b), i Rådets forordning nr. 207/2009 af 26. februar 2009.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Figurmærket, der indeholder ordbestanddelen »Pollo Tropical CHICKEN ON THE GRILL« (registrering nr. 002938801) for varer og tjenesteydelser i klasse 25, 41 og 43

Indehaver af EF-varemærket: Giulio Gambettola

Indgiveren af begæringen om, at EF-varemærket erklæres ugyldigt: Sagsøgeren

Varemærkerettigheder påberåbt af indgiveren af ugyldighedsbegæringen: Det nationale figurmærke (nr. 2 201 552), der indeholder ordbestanddelen »Pollo Tropical CHICKEN ON THE GRILL« og det nationale ordmærke »POLLO TROPICAL« (nr. 2 201 543) for tjenesteydelser i klasse 41 (»tjenesteydelser i forbindelse med restauranter«)

Annullationsafdelingens afgørelse: Afslag på ugyldighedsbegæringen

Appelkammerets afgørelse: Afslag på klagen

Søgsmålsgrunde: Ukorrekt fortolkning af artikel 52, stk. 1, litra b), og artikel 53, stk. 1, litra a), i forordning (EF) nr. 207/2009 om EF-varemærker
DA Den Europæiske Unions Tidende C 220/40

Sag anlagt den 17. juli 2009 — Fédération Internationale des Logis mod KHIM (afbildning af en grøn firkant)

(Sag T-282/09)

2009/C 220/84

Stævningen er affattet på fransk

Parter

Sagsøger: Fédération Internationale des Logis (Paris, Frankrig) (ved avocat B. Brisset)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 22. april 2009 af Første Appelkammer ved Kontoret for Harmonisering i det Indre Marked (Varemærker og Design) (sag 1511/2008-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Figurmærke i form af en grøn firkant for varer og tjenesteydelser i klasse 3, 18, 24, 43 og 44 — ansøgning nr. 6 468 789

Undersøgerens afgørelse: Registrering afslået

Appelkammerets afgørelse: Appellen forkastet

Søgsmålsgrunde: Tilsidesættelse af artikel 7, stk. 1, litra b), i forordning (EF) nr. 207/2009, idet afbildningen af en firkant med udadbuede sider i en ualmindelig og karakteristisk grøn farve er kendetegnende for de varer og tjenesteydelser, for hvilke der er indgivet ansøgning om registrering, idet disse elementer bibringer mærket for disse varer og tjenesteydelser en særegen fremtræden.
DA Den Europæiske Unions Tidende C 220/34

Sag anlagt den 7. juli 2009 — Kommissionen mod Arci Nuova Associazione Comitato di Cagliari og Gessa

(Sag T-259/09)

2009/C 220/73

Processprog: italiensk

Parter

Sagsøger: Kommissionen for De Europæiske Fællesskaber (ved avvocato M. Moretto samt A.M. Rouchaud-Joët og N. Bambara, som befuldmægtigede)

Sagsøgte: Arci Nuova Associazione Comitato di Cagliari (Cagliari, Italien) og Alberto Gessa (Cagliari, Italien)

Sagsøgerens påstande

— Arci Nuova Associazione Comitato di Cagliari og Alberto Gessa, som hæfter personligt og solidarisk, tilpligtes at tilbagebetale et beløb af 15 675,00 EUR, som udgør hovedstolen, med tillæg af morarenter beregnet efter en sats på 7,32 % fra den 20. maj 2007 og indtil det fulde skyldige beløb er betalt.

— Arci Nuova Associazione Comitato di Cagliari og Alberto Gessa tilpligtes at betale sagens omkostninger.

Søgsmålsgrunde og væsentligste argumenter

Med dette søgsmål tilsigtes det at tilpligte ovennævnte forening og, som solidarisk hæftende, dens formand til at betale et beløb svarende til det af sagsøgeren udbetalte forskud til gennemførelse af foranstaltningen med benævnelsen »ONG-2003-204-Cagliari-ARCI-l’Europa dei Migranti«. Denne foranstaltning omfatter en række aktiviteter af oplysende karakter samt dokumentationsvirksomhed på de sprog, der tales i de forskellige oprindelseslande, om de europæiske institutioner, om beslutningsprocessen, om de forskellige faser i den europæiske opbygning og udvidelse, med henblik på at lette integrationen af indvandrere.

Aftalen indebar en forpligtelse til inden for en nærmere bestemt frist at fremsende en endelig rapport om gennemførelsen af foranstaltningen, den endelige opgørelse over de faktisk afholdte støtteberettigede omkostninger samt en fuldstændig oversigt over indtægter og udgifter i forbindelse med foranstaltningen.

Da denne forpligtelse ikke er blevet overholdt, har Kommissionen besluttet at anlægge dette søgsmål.
DA Den Europæiske Unions Tidende C 220/33

Sag anlagt den 2. juli 2009 — AECOPS mod Kommissionen

(Sag T-256/09)

2009/C 220/71

Processprog: portugisisk

Parter

Sagsøger: Associação de Empresas de Construção, Obras Públicas e Serviços (Aecops) (Lissabon, Portugal) (ved advogados J.L. da Cruz Vilaça og L. Pinto Monteiro)

Sagsøgt: Kommissionen for De Europæiske Fællesskaber

Sagsøgerens påstande

— Kommissionen for De Europæiske Fællesskabers beslutning af 21. juni 2005 vedrørende sag nr. 890 771 P1, som nedsætter det tilskud, der blev godkendt ved beslutning C(89) 0570 af 22. marts 1989, til 48 504 201 PTE, og kræver tilbagesøgning af 53 310 198 PTE, annulleres.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Der foreligger en tilsidesættelse af retten til at blive hørt: Sagsøgeren fik ikke mulighed for at fremsætte bemærkninger inden vedtagelsen af en endelig beslutning om nedsættelse af en finansiel støtte, hvilket udgør tilsidesættelse af en væsentlig formforskrift, hvis overtrædelse indebærer, at den pågældende beslutning må annulleres.

Der foreligger en tilsidesættelse af retssikkerhedsprincippet på grund af forældelse af forfølgelsen og ekstrem lang tid til at vedtage en beslutning.

Der foreligger en tilsidesættelse af begrundelsespligten: Den anfægtede beslutning angiver ikke — end ikke summarisk — grundene til nedsættelsen af støtten.
—

Personaleretten begik en retlig fejl, for så vidt som den fandt, at KHIM havde overtrådt artikel 233 EF og princippet om retskraft, der følger af Retten i Første Instans’ dom af 14. februar 2007 i sagen T-435/04, Simões Dos Santos mod KHIM, da de foranstaltninger, KHIM tog for at opfylde den nævnte dom, er de eneste, der kan træffes uden at tilsidesætte princippet om forbud mod forskelsbehandling
DA Den Europæiske Unions Tidende C 244/11

Sag anlagt den 31. juli 2009 — Tilda Riceland mod KHIM — Siam Grains (BASMALI LONG GRAIN RICE RIZ LONG DE LUXE)

(Sag T-304/09)

2009/C 244/18

Stævningen er affattet på: engelsk

Parter

Sagsøger: Tilda Riceland Ltd (Gurgaon, Indien) (ved barrister S. Malynicz og solicitors D. Sills og N. Urwin)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Siam Grains Company Limited (Bangkok, Thailand)

Sagsøgerens påstande

— Afgørelse truffet den 19. marts 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 513/2008-1) annulleres.

— Sagsøgte og den anden part i sagen for appelkammeret tilpligtes at bære deres egne omkostninger og betale de af sagsøgeren afholdte omkostninger.

Søgsmålsgrunde og væsentligste argumenter

Ansøger om EF-varemærket: Siam Grains Company Limited

Det omhandlede EF-varemærke: Figurmærket »BASMALI LONG GRAIN RICE RIZ LONG DE LUXE« for varer i klasse 30

Indehaver af det i indsigelsessagen påberåbte varemærke eller tegn: Tilda Riceland Ltd

Det i indsigelsessagen påberåbte varemærke eller tegn: Ordet »BASMATI«, der anvendes som ikke-registreret varemærke for ris, og et tegn bestående i ordet »BASMATI« anvendt erhvervsmæssigt som betegnelse for en vareklasse, nemlig ris

Indsigelsesafdelingens afgørelse: Indsigelsen forkastet

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 4, i Rådets forordning nr. 207/2009, idet appelkammeret fejlagtigt udelukkende har baseret sin afgørelse på en fortolkning af bestemmelsen, der ikke tager hensyn til den berørte medlemsstats nationale lovgivning og retspraksis; for det andet har appelkammeret ikke anvendt dennes medlemsstats, nemlig Det Forenede Kongeriges, ret vedrørende den form for common law-søgsmål, der kaldes »videregående utilbørlig udnyttelse« (»extended form of passing off«); for det tredje har appelkammeret fejlagtigt krævet, at sagsøgeren skal være indehaver af ejendomsrettigheder over tegnet »BASMATI«; og endelig har appelkammeret fejlagtigt anset ordet »BASMATI« for at være generisk.
DA Den Europæiske Unions Tidende C 244/14

Sag anlagt den 6. august 2009 — Onidol mod Kommissionen

(Sag T-313/09)

2009/C 244/23

Processprog: fransk

Parter

Sagsøger: Organisation nationale interprofessionnelle des graines et fruits oléagineux (Onidol) (Paris, Frankrig) (ved avocats B. Le Bret og L. Olza Moreno)

Sagsøgt: Kommissionen for De Europæiske Fællesskaber

Sagsøgerens påstande

— Den anfægtede beslutning annulleres.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har ved dette søgsmål nedlagt påstand om annullation af Kommissionens beslutning K(2008) 7846 endelig udg. af 10. december 2008 (1). Kommissionen fandt det foreneligt med fællesmarkedet, som statsstøtte, at indføre den rammeordning vedrørende foranstaltninger, som kan gennemføres af franske brancheorganisationer inden for landbruget, og som består i støtte dels til teknisk bistand, produktion og markedsføring af kvalitetslandbrugsprodukter, forskning og udvikling, dels til reklame til fordel for primærproducenter og de virksomheder, der driver virksomhed inden for forarbejdning og afsætning af landbrugsprodukter, som finansieres af frivillige bidrag, der er gjort obligatoriske ved tværministeriel bekendtgørelse, og som skal opkræves af brancheorganisationerne (herefter: »CVO«).

De søgsmålsgrunde og væsentlige argumenter, som sagsøgeren har påberåbt sig, svarer i det væsentlige til de søgsmålsgrunde og væsentlige argumenter, der er påberåbt af sagsøgeren i sag T-293/09, CNIEL mod Kommissionen.

(1) EUT 2009 C 116, s. 14.